**Ți-am prins numele în palmă**

*Mirimirela*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pe-un câmp de anemone,-n asfințit

Zâne dansau în ii de borangic.

Un nor hoinar și zdrențuit

Se scutura, glumind un pic.

Dar zânele speriate, au fugit

Și-au lăsat câmpul gol și pustiit.

O anemonă galben-pai

Zicea, în urma lor:"mai stai..."

Dar floarea Paștelui, floare de vânt

Cu fruntea blând, culcată la pământ

Știa că e de catifea

Și-ncet, petala îi cădea...

Un gând sfios, în taină mă-ndemna

Să iau petalele în palma mea.

Și m-am trezit plângând, în taină

Că ți-am prins numele în palmă...